open-index/open-wikipedia-markdown huggingface dataset:
Dvergmallefamilien

* *[[Ameiurus]]*
* *[[Ictalurus]]*
* *[[Noturus]]*
* *[[Prietella]]*
* *[[Pylodictis]]*
* *[[Satan eurystomus]]*
* *[[Trogloglanis]]*

**Dvergmallefamilien** er en familie maller som hører hjemme i Nord-Amerika.

De har åtte skjeggtråder på hodet: to på snuten, to på overkjeven og fire på underkjeven. Huden har ikke skjell. Første stråle i rygg- og brystfinnene er som regel omdannet til en pigg. Mellom rygg- og halefinnen er det en fettfinne. Den største arten er blåmalle (*Ictalurus furcatus*) som kan bli 50&nbsp;kg tung og 160&nbsp;cm lang. *[[Pylodictis olivaris]]* blir nesten like lang, 155&nbsp;cm.

Det opprinnelige utbredelsesområdet er i Nord-Amerika, fra Canada til Guatemala. De er de eneste mallene i dette området, hvis en ser bort fra de marine korsmallene. Arter i dvergmallefamilien er blitt satt ut i nye områder over hele verden. Den vanligste arten i Europa er dvergmalle (*Ameiurus nebulosus*), som også finnes i Asker i Norge. To andre arter som har etablert seg i Europa, er svartmalle (*Ameiurus melas*) og kanalmalle (*Ictalurus punctatus*). 

Dvergmallene er nattaktive rovfisker som jakter langs bunnen i ferskvann. Tre slekter (*[[Prietella]]*, *[[Trogloglanis]]* og *[[Satan eurystomus|Satan]]*) har tilpasset seg et liv i underjordiske vannforekomster og mangler øyne og pigment i huden.

I Nord-Amerika er disse fiskene populære mat- og sportsfisker, og *catfishes* er en viktig del av kulturen i Sørstatene.

## Kilder
*  Besøkt 22. august 2014.
* 

## Eksterne lenker
*
HMS «Bacchante»

Flere av skipene i Royal Navy hadde navnet **HMS** «**Bacchante**», navnet til en prestinne til den romerske guden Bacchus.

*HMS «Bacchante» (1876) &ndash; korvett, sjøsatt 19. oktober 1876, solgt 1897. http://www.battleships-cruisers.co.uk/bacchante_class.htm
*HMS «Bacchante» (1901) &ndash; armert krysser, sjøsatt i 1901 og solgt til skrapverdi i 1920.
*HMS «Bacchante» (F69) &ndash; fregatt, sjøsatt i 1968 og solgt til New Zealand i 1982.
HMS «Bacchante» (1901)

**HMS «Bacchante»** var en panserkrysser i Cressy-klassen, sjøsatt i 1901 for Royal Navy. «Bacchante» tjente en periode med Middelhavsflåten. I 1906 ble hun overført til skvadronen i Nord-Amerika og Vest-India, og tjenestegjorde der til hun returnerte til hjemlige trakter.

«Bacchante» tok del i landsettingen ved Anzac Cove under slaget ved Gallipoli i 1915. Da infanteriet ble beskutt av tyrkisk artilleri ved Gaba Tepe, nærmet «Bacchante» seg kysten og avfyrte direkte skudd i et forsøk på å døyve dem.

«Bacchante» ble solgt i 1920.

## Litteratur
* 
* 
*
*
*
* 
* 
* 
* Transcription of ship's logbooks June 1917 to April 1919
Derrick Atkins

**Derrick Atkins** (født 5. januar 1984) er en sprinter fra Bahamas.

Atkins tok sølv på 100 meter under VM 2007 i Osaka med tiden 9,91 (ny nasjonsrekord). Han kom foran verdensrekordsinnehaveren Asafa Powell, som tok bronse. VM-gullet på distansen ble vunnet av amerikaneren Tyson Gay med tiden 9,85.

Atkins representerte Bahamas under Sommer-OL 2008 i Beijing, der han deltok på 100 meter. Han vant sitt heat i første kvalifiseringsrunde med tiden 10,28, foran Andrej Jepisjin og Jaysuma Saidy Ndure. I andre runde ble han nummer tre etter Asafa Powell og Walter Dix, og forbedret tiden til 10,14. Dermed var han kvalifisert for semifinalen, der han ble utslått med tiden 10,13, som holdt til en sjetteplass.

## Personlige rekorder
* 100 meter – 9,91 (26. august 2007)
* 200 meter – 20,50 (10. august 2007)
* 400 meter hekk – 51,68 (10. mai 2003)

## Referanser


## Eksterne lenker
*
Britannia Royal Naval College

**Britannia Royal Naval College (BRNC)**, Dartmouth, er tilholdsstedet for innledende offiseropplæring i Royal Navy. Det ligger i en bakke over byen Dartmouth, i grevskapet Devon i England.

Opplæringen av marineoffiserer ved Dartmouth begynte i 1863, da treholkene HMS *Britannia* og HMS *Hindostan* ble fortøyet i elven Dart. Før dette hadde det vært et Royal Naval Academy (senere Royal Naval College) i Portsmouth fra 1733 til 1837. Det kystbaserte gymnaset i Dartmouth ble designet av Sir Aston Webb og ble ferdigstilt i 1905.

## Eksterne lenker
*
Ortoptist

**Ortoptister** undersøker og behandler barn og voksne med samsynsproblemer og strabisme (skjeling). De er autorisert helsepersonell og er utdannet på universitetsnivå eller høyskolenivå. Det finnes ingen utdanning i Norge, og utdanningen varierer fra land til land.

Sentralt i utdanningen er: 1) prinsipper i ortoptikk, 2) undersøkelse metodikk og behandlingsprinsipper om skjeling, samsynsproblemer og nedsatt syn (amblyopi), 3) anatomi og fysiologi av kroppen, hals og hode, 4) (barn)oftalmologi, 5) nevrologi, prinsipper av øyemuskulatur.

Ortoptistens oppgave er diagnostikk, forebyggende arbeid og behandling av skjeling, synsnedsettelse, samsynsproblemer og øyerelaterte lese-/skrivevansker med samsynstrening og prismekorreksjon. Det skjer i samarbeid med øyelege, ofte ved øyeavdeling på sykehus. Ortoptisten vurderer også pasienter med nevrologiske lidelser som rammer øynenes bevegelighet og stilling.

## Se også
* Samsyn
* Strabisme

## Referanser


## Eksterne lenker
* Norske Ortoptisters Forening
Venturosa

**Venturosa** er en kommune i delstaten Pernambuco i nordøstregionen av Brasil.

## Galleri

Fil:|
Fil:PE-mapa-Venturosa.png|


## Referanser


## Eksterne lenker
*
Vokal folkemusikk

**Vokal folkemusikk** er et begrep som dekker den rike floraen av vokale folkemusikkuttrykk i Norge. Begrepet kan kategoriseres på ulike vis:

## Tradisjonelle kategorier for sangstil (alfabetisert)
* Hjaling
* Huving
* Laling
* Lokking
* Kveding
* Slåttetralling
* Stevjing

## Kategorier knytta til tekst/tonemateriale (alfabetisert)
### Tradisjonelle begreper
* Bygdevise
* Bånsull
* Huv
* Laling
* Lokk (kulokk er nok den mest kjente av lokkene, i Norge)
* Skillingsvise
* Skjemtevise
* Slåtterim (slåttestev)
* Slåttetrall
* Stev
* Vise

### Akademiske begreper
* Arbeidssang
* Middelalderballade
* Religiøs folketone
Frederik Due

**Frederik Gottschalk Haxthausen Due** (født 14. april 1796 i Trondheim, død 16. oktober 1873 i Kristiania) var norsk statsminister, diplomat, artillerioffiser og kunstner.

## Bakgrunn
Due var sønn av skipsreder Carsten Schiødt Due og Pauline Heltzen (datter av berghauptmann konferensråd Christian Ernst Heltzen og Anne Christine von Haxthausen). I februar 1828 ble han gift med Alette Sibbern.

## Karriere
Due tok militær utdannelse og ble i 1813 offiser. Han deltok i felttoget i 1814 som artillerioffiser og ble allerede i 1815 adjutant for den senere kong Oscar I. Videre var han statssekretær ved den norske statsrådsavdelingen i Stockholm i perioden 1822 til 1841, hvorpå han var Norges statsminister i årene 1841 til 1858. Due var videre tilknyttet hoffet som riksherold og ordensseremonimester, fra 1847 til 1858 ordenskansler for St. Olavs Orden. Fra 1859 var Due norsk og svensk ambassadør (*minister*) i Wien, fra 1871 i Berlin. Han vendte tilbake til Kristiania i 1873.

## Utmerkelser
Due ble tildelt en rekke ordener for sitt virke. Han ble av kongen utnevnt til storkors av St. Olavs Orden «for fortjenstfuld embedsvirksomhed». Han var videre ridder av Serafimerordenen og storkors av både Nordstjerneordenen og Sverdordenen.  Due var videre innehaver av storkors av den bayerske Sankt Mikaels fortjenstorden og første klasse (tilsvarende storkors) av den osmanske Mecidi-ordenen.

Hans våpenplate som serafimerridder henger fortsatt i Riddarholmskyrkan, Stockholm. På platen er malt hans heraldiske skjold med skrådeling, stjerne og en oppflygende due samt på skjoldet en murkrone med tre tårn.

## Referanser


## Litteratur
**Den Kongelige norske Sankt Olavs orden 1847–1947*,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947.
*Hans Cappelen: «Norske Serafimerridderes våpenskjold», *[[Heraldisk Tidsskrift]]*, bind 2, side 237-238, København 1965-1969
* Per Nordenvall: *Kungliga Serafimerorden 1748-1998*, Stockholm 1998, side 71 og 272-273, med fargefoto av hans våpenskjold i ordenens «stambok» og på hans ridderplate

## Eksterne lenker
*
Det første slaget ved Kharkov

**Det første slaget ved Kharkov** var en del av det tyske overfallet på Sovjetunionen i Operasjon Barbarossa under andre verdenskrig.

Den tyske Armégruppe Sør rykket fram mot byen Kharkov (nå *Kharkiv* i Ukraina) den 20. oktober 1941. Den russiske 38. armé etablerte et forsvar av byen. I mellomtiden ble hele fabrikker demontert og flyttet østover på jernbanen. Blant denne industrien var blant annet produsenten av stridsvogner Zavod Malysheva, som senere skulle forsyne Den røde armé med den kjente stridsvognen T-34.

21. oktober var alle de viktigste fabrikkene demontert og sendt østover, samtidig som de tyske styrkene sto bare 11&nbsp;km fra jernbanen. Den 24. oktober angrep de tyske styrene de sovjetiske forsvarerne i byen, og tok kontroll over denne samme dag.

## Se også
* Det andre slaget ved Kharkov
* Det tredje slaget ved Kharkov

## Kilder
*
Ola Tulluan

**Ola Tulluan** (født 1947) er en norsk luthersk indonesiamisjonær som fra 2001 til 2010 var generalsekretær for Norsk Luthersk Misjonssamband (NLM).

Han har utdannelse fra Fjellhaug misjonshøgskole i Oslo fra 1969 til 1973 og deretter fra Menighetsfakultetet i Oslo. Han ble cand.theol. i 1975. 

I 1977 reiste han ut som NLM-misjonær i Indonesia. Han var viserektor for Indonesian Bible Institute fra 1986 til 1989 og dekan ved English School of Theology ved Singapore Bible College fra 1991 til 1995. 

I 1995 kom han tilbake til Norge og ble undervisningsinspektør ved Fjellhaug Misjonshøgskole. Han var rektor samme sted fra 1999 til 2001, da han ble generalsekretær for Norsk Luthersk Misjonssamband. Den 1. september 2010 fikk han avløsning av Øyvind Åsland.

## Kilder
* Om Ola Tulluan i NLM-leksikon
Himmel

**Himmel**, eller **himmelen**, kan sikte til:

* Atmosfære, et lag med gass som omslutter en planet
* Himmelen (forestilling), en forestilling om menneskets tilstand etter jordelivet som forekommer i en rekke religioner og filosofiske systemer
** Guds rike, et sentralt begrep i kristendommen
* Himmelhvelving eller *himmelkule*, en tenkt kuleflate rundt jorden hvor alle himmellegemene er projisert
* Universet, verdensrommet
Christian Klees

**Christian Klees** (født 24. juni 1968 i Eutin) er en tidligere tysk sportsskytter. Han er den eneste skytteren som har oppnådd fullt hus, 600 poeng i 50 m rifle, liggende under OL etter at skiva ble forandret i 1989. Dette klarte han under Sommer-OL 1996 i Atlanta. Med en sterk finale på 104,8 (av maksimalt 109,0) tok han gullmedaljen i tett konkurranse. Poengsummen sammenlagt er fremdeles (i 2007) gjeldende verdensrekord. Klees ga seg som skytter på internasjonalt nivå etter 2001-sesongen.

## Referanser


## Eksterne lenker
*
Nasjonalitet

**Nasjonalitet** er en tilhørighet til en nasjon eller et folkeslag, og kjennetegnes ofte av egen kultur og tradisjon. Nasjonalitet erverves ved fødsel på en nasjons territorium, eller gjennom arv (blod) etter forelder(e).

I dagligtale brukes ofte nasjonalitet synonymt med statsborgerskap, som er et juridisk begrep, dog nasjonalitet ikke er et juridisk begrep, men et naturlig begrep uten juridiske tilknytninger. En stat kan ha flere nasjonaliteter under samme statsborgerskap. I Norge utgjør andre nasjonaliteter ca. 17% av befolkningen, de største gruppene er folk med polsk, syrisk, litauisk, somalisk, svensk, pakistansk og irakisk nasjonalitet.

Den utvidede betydningen av nasjonalitet eksemplifiseres av individer som har baskisk, kurdisk, tamilsk eller samisk nasjonalitet.
Frode Steen

**Frode Bernt Steen** (født 1947 i Strand kommune) er en norsk luthersk kinamisjonær fra Norsk Luthersk Misjonssamband med langt virke på Taiwan. Senere ble han lærer ved Fjellhaug utdanningssenter i Oslo.

Steen studerte på Fjellhaug fra 1967 til 1971. Han var misjonær på Taiwan 1972-1977, 1979-1982, 1984-1985 og 1988-1989. Han ble senere leder for Kinainstituttet på Fjellhaug.

Han har skrevet flere artikler og boken *Fortsatt Kinamisjon*, Oslo: Lunde Forlag 1987.

## Referanser
Det tredje slaget om Kharkov

**Det tredje slaget om Kharkov** var den siste vesentlige strategiske seieren som de tyske styrkene hadde på Østfronten under andre verdenskrig. Mens de tyske styrkene opprinnelig hadde erobret byen i det første slaget ved Kharkov 20.&ndash;24. oktober 1941, måtte de tyske styrkene gi opp byen til Den røde armé etter det tyske tapet i slaget om Stalingrad. Under ledelse av generalfeltmarskalk Erich von Manstein gjennomført tyskerne et motangrep mot byen og gjenerobret denne etter bitre gatekamper.

Det tyske 2. SS Panzer Korps, utstyrt med de tunge Tigertanks I, spilte en avgjørende rolle i disse kampene. De tyske styrkene besto av 1. SS-divisjon Leibstandarte-SS Adolf Hitler og 2. SS-divisjon Das Reich som på dette tidspunktet var uthvilte og godt trent. På grunn av stor tallmessig underlegenhet trosset de Hitlers orderer, og trakk seg tilbake for å unngå de sovjetiske forsøkene på å omringe dem.

De tyske styrkene ble forsterket med 3. SS-divisjon Totenkopf slo de sovjetiske spydspissene i knipetangsmanøveren og slik reddet Armégruppe Sør og rykket inn i byen.

Men suksessen ble kortvarig. Etter at de tyske styrkene tapte slaget ved Kursk måtte de trekke seg ut 22. august 1943.

## Se også
* Det første slaget ved Kharkov
* Det andre slaget ved Kharkov

## Kilder
*The Battle of Kharkov, by Jean Restayn,  J.J. Fedorowicz Publishing. ISBN 0-921991-48-7 
*Platz der Leibstandarte: The SS-Panzer-Grenadier-Division "LSSAH" and the Battle of Kharkov January – March 1943, by George Nipe & Remy Spezzano, RZM Imports. ISBN 0-9657584-2-7 
*Last Victory in Russia: The SS-Panzerkorps and Manstein's Kharkov Counteroffensive February – March 1943, by George M. Nipe, Jr., Schiffer Publishing. ISBN 0-7643-1186-7
Jonas Edman

**Jonas Edman** (født 4. mars 1967 i Linköping) er en svensk rifleskytter som har spesialisert seg på liggende skyting. Han var spesialist på 300 m rifle på 90-tallet, og var med på laget som vant ISSF-VM i 1998 i Zaragoza i Spania. Etterpå begynte han å fokusere på 50 m rifle. Han fikk et såkalt *wild card* til Sommer-OL 2000 i siste liten og skjøt 599 poeng i kvalifiseringen, bare ett poeng fra maksimal poengsum (og verdensrekorden), og klarte å beholde ledelsen gjennom finalen.

Edman vant også ISSF-verdenscupfinalen i 2001 i München med samme poengsum; 599. Resultatene etter dette har vært varierende, men han er fremdeles en av verdens beste skyttere i liggende. Han arbeider nå som ammunisjonsforhandler.

## Eksterne lenker
*
Slaget ved Gårdstånga

**Slaget vid Gårdstånga** er et slag som omtales på runesteinen Forshedastenen i Finnveden i søndre Småland, og som kan ha funnet sted ved Gårdstånga, noen mil nord for Lund.

Historieskriveren Saxo Grammaticus beretter på slutten av 1100-tallet om krigshendelsene mellom den danske kongen Knut den store, den norske kongen Olav den hellige og den svenske kongen Anund Jakob. Mens Knut var i England angrep de to andre kongene Danmark og Skåne. Olav og Anund Jakob sendte sine flåter sørover og Anund Jakob trengte også personlig inn i Skåne med en hær. Bonden Hagen fra Stångby i Skåne seilte da til Knut, og kongen seilte straks med sin store flåte og armé mot Skåne. Her fikk han vite at Anund Jakob lå med en stor hær og at svenskene samtidig blokkerte Helge å i nordøstre Skåne med sin flåte. Knut gikk i land og «dro da selv mot Anund og sendte flåten for å bekjempe de som lå i åen». Knut beseiret Anund Jakobs hær i et stort slag ved «Stångberg» og lyktes senere også med å drive bort fienden fra Helge å..

Disse krigshendelsene skal ha inntruffet i 1025, hvilket kan stemme med den omtrentlige dateringen av Forshedastenen. Det var runeforskeren Otto von Friesen som i en hypotese koblet sammen runesteinen med slaget ved skånske «Stångberg». Både Stångby og Gårdstånga ligger like nord for Lund. Han mente at de tre Forshedamennene som omtales på runesteinen hadde deltatt i denne striden, og at en av dem, Lifsten, var blitt drept i slaget.

## Referanser
Ole Næstegaard

**Ole Næstegaard** (født 1861 i Hol i Hallingdal, død 1937) var en norsk luthersk kinamisjonær. Også hans yngre bror, *[[Ole S. Næstegaard]]*, ble kinamisjonær, og de to skilles av og til ad som *den eldre*/*den yngre*.

Ole d.e. var først lærer, og gikk på svensk og engelsk misjonsskole før han i 1888 reiste til Kina i kontakt med China Inland Mission (CIM).  Brødrene Næstegaard var fra Hol i Hallingdal. 

Ole vekket misjonsiver for Kina, men fikk intet samarbeid i stand med den nye Kinamisjonen (NLM) i 1890-1891. Han etablerte seg som misjonær i Beijing, og gjorde der etterhvert et besynderlig inntrykk, og ble gitt økenavn som «Nasty Guy» og «Nearest God». At han ved en anledning blottet seg for den russiske legats hustru var med på å plassere ham som en ustabil eksentriker i det utenlandske miljøet.
                                                                                                                                                           
Under beleiringen av legatskvarteret i Beijing under bokseropprøret fra juni 1900 ble han enda mer forvirret, og ga informasjoner til bokserne og de kinesiske styrker som kunne ha bragt katastrofe over de beleirede utenlandske diplomater og misjonærer. Han hadde vandret ut av beleiringen og svarte villig på spørsmål fra de kinesiske beleirere, og påpekt at skuddsalvene mot legasjonene gjennomgående var uten virkning fordi soldatene siktet for høyt. Kineserne slapp ham fri, og han gikk tilbake til de beleirede. Få dager etter gjentok han besøket hos fienden, og returnerte på nytt. Han ble deretter passet bedre på og forble i legasjonsområdet til åttenasjonsalliansens unnsettelsesstyrker kom frem i august.

Han ble ikke straffet etter opprøret da vestmaktenes myndigheter innså hva slags mental tilstand han var i. Han ble senere sendt tilbake til Norge tilskyndet av den norske konsul i Shanghai.

## Referanser
Guan Hanqing

**Guan Hanqing** (kinesisk: 关汉卿; pinyin: *Guān Hànqīng*, trolig født 1210, mulig 1241 i Anguo i Hebei i Kina, død 1298 eller 1320), var en kinesisk forfatter. Hans forfatterskap skulle få en stor betydning for kinesisk teater og opera. Mesteparten av hans forfatterskap var på datidens alminnelige kinesiske talemål.

Han skrev omkring 65 skuespill, hvorav  14 er bevart for ettertiden. Blant dem er:
* 竇娥冤 – *Dou E Yuan* – «Urett mot Dou E», handler om en kvinne som dømmes og henrettes for et mord hun ikke har begått. Dette var, og er forblitt, Guan Hanqings mest spilte og populære stykke, og er også blitt stadig omarbeidet.
* 救風塵 – *Jiu Fengchang*
* 單刀會 – *Dandao Wei*
* 拜月亭 – *Baiyue Ting* – «Månepaviljongen»

De fleste av hans stykker har en dydig og sterkt idealisert kvinne som hovedperson, og viser hvordan kvinner kunne bli dårlig behandlet den gang. Han tematiserte også den mongolske undertrykkelse.

Guan Hanqing regnes som en av «Yuan-tidens fire store forfattere», sammen med Ma Zhiyuan, Bai Renfu og Zheng Guangzu. Han tematiserte TAN 

## Referanser


## Litteratur
* *关汉卿杂剧选 Selected Plays of Guan Hanqing (Library of Chinese Classics)* (2004). Beijing: Foreign Languages Press. ISBN 7-119-03395-6.
Ole S. Næstegaard

**Ole S. Næstegaard** (født 1865 i Hol i Hallingdal, død 1954) var en norsk luthersk kinamisjonær. Også hans eldre bror, Ole Næstegaard, ble kinamisjonær, og de to skilles av og til ad som *den eldre*/***den yngre***.

Ole S. Næstegaard var forretningsmann i Amerika en tid og gikk på China Inland Missions (CIM) misjonsskole i London. Han ble utsendt som misjonær for CIM til Kina i 1890. Der virket han i Sentral-Kina noen år, og deretter syv år i Mongolia, blant annet i Urga. 

Han arbeidet i Oslo Indremisjon i 25 år etter at han kom hjem i 1907, og fikk Kongens fortjenstmedalje i sølv.

## Publikasjoner
Ole S. Næstegaard forfattet, før 1906, publikasjonene 

*En Missionærs Oplevelser i Mongoliet*, og

*Kina under Korset*.
## Referanser
Anguo

**Anguo** (kinesisk: &#23433;&#22269;, pinyin: *&#256;nguó*, Wade-Giles: *An-kuo*), med tilnavnet «medisinhovedstaden» (&#34277;&#37117;), er en by på fylkesnivå som hører inn under byprefekturet Baoding i Hebeiprovinsen i Folkerepublikken Kina. Den ligger 190 km sør for Beijing og 200&nbsp;km vest for Tianjin. Offisielt innbyggertall er 389 067 (1999).

Byen har lenge vært et senter for kinesisk medisin. Den har et tempel fra ca. år 100 og som er viet til den kinesiske medisinguden (&#34277;&#29579;&#24287;). Den er også et viktig produksjons- og handelssenter for urter, og eksporter om lag 25&nbsp;million kg urter årlig.

I førmoderne tid hadde byen  navnet **Qizhou** (&#31041;&#24030;: Qízh&#333;u). I 1991 fikk Anguo fylkesbystatus.

Den kinesiske skuespillforfatteren Guan Hanqing kom fra Anguo.

## Kulturminner
Yaowangtempelet (*Yaowang miao*, 药王庙) og Wurenbroen (Guifeibroen) (*Wurenqiao*, 伍仁桥) i landsbyen Wurenqiao ble i 2001 henholdsvis 2006 oppført på Folkerepublikken Kinas liste over kulturminner.

## Administrative enheter
**Subdistrikt**:
*Qizhouyaoshi (祁州药市街道)

**Storkommuner**:
*Qizhou (祁州镇), Wurenqiao (伍仁桥镇), Shifo (石佛镇), Zhengzhang (郑章镇), Xifoluo (西佛落镇), Dawunü (大五女镇)

**Kommuner**:
*Mingguandian (明官店乡), Nanloudi (南娄底乡), Xi'anguocheng (西安国城乡), Beiduancun (北段村乡)

## Eksterne lenker
* Offisielle sider 
* Yaowang miao
* Guifei qiao
PVK

**PVK** kan referere til:

* Perifert venekateter, en plastslange som legges inn i en vene
* Panservernkanon
* Aktion Airport, IATA-kode PVK
* Association of Private Pilots of Kazakhstan, ICAO-flyselskapskode PVK
Tommy Franks

**Tommy Franks** (født 17. juni 1945) er en amerikansk general. Franks var øverste militære sjef for den amerikanske invasjonen av Irak og Afghanistan. Franks pensjonerte seg 7. juli 2003, like etter Irak invasjonen var gjennomført.

Franks var sjef for US Central Command fra år 2000 og ble sjef for all amerikansk militær aktivitet i 25 land, primært i midtøsten. Det var dette som førte til at han måtte lede invasjonene av Irak og Afghanistan, invasjoner som var ganske utenkelig da han tiltrådte.

## Referanser
Frekvensspekter

Et **spekter** eller **spektrum** er en oppdeling av elektromagnetisk stråling eller annen type bølgebevegelse (for eksempel lyd), med henseende på bølgelengde/frekvens. Uttrykket er mest kjent fra optikken, hvor det står for oppdeling av lys i ulike farger som kan observeres når lyset brytes, for eksempel i en prisme.

Lys fra et sort legeme (som f.eks. solen) har et kontinuerlig spekter og består altså av et ubrutt mangfold av frekvenser.

Oppdeling av sollyset gir alle fargene som det menneskelige øye kan oppfatte, noe som leder til at lyset normalt oppfattes som hvitt. Dette betyr ikke at alle typer hvitt lys består av et kontinuerlig spekter; lyset fra lysrør består av et fåtall frekvenser, men kan tross dette oppleves som hvitt. 

Om lys som inneholder et kontinuerlig spekter får passere gjennom et stoff (for eksempel en gass), og siden deles opp i et spekter, viser det seg at visse bølgelengder har blitt absorbert av stoffet og fremtrer som mørke spektrallinjer i spekteret. Et slikt spekter kalles for et absorpsjonsspektrum, og de mørke linjene for absorpsjonslinjer.

På lignende måte avgir et stoff som blir varmet opp, lys med visse bølgelengder som kan deles opp i et emisjonsspekter, hvor de ulike bølgelengdene fremtrer som en serie lyse linjer – emisjonslinjer. Om man sammenligner et stoffs absorpsjonsspekter med dets emisjonsspekter, kan man lett se at linjene havner på nøyaktig samme frekvenser. Dette kommer av at det i begge tilfellene er samme grunnleggende fenomen som er innblandet: Eksitasjon og de-eksitasjon av elektroner. Hvert stoff har sitt karakteristiske spekter, noe som utnyttes i spektroskopi.

Når vi sender lys gjennom glassprisme blir lyset spaltet opp i alle fargene det er blitt satt sammen av. Dette er spekter.

## Se også
* Elektromagnetisk spekter, all elektromagnetisk stråling
** Absorpsjonsspekter
** Emisjonsspekter
** Fargespekter, den monokromatiske delen av det visuelle spekteret
** Visuelt spektrum, den delen av det elektromagnetiske spekteret som kan oppfattes av det menneskelige øye
* Spektralklasse, for klassifisering av stjerner
* Spekter (flere betydninger)
* Oslo Spektrum konsertarena
* Bodø Spektrum, fotballhall, håndballhall, badeland, spa, treningssenter, ballettstudio og legevakt
Trölladyngja

**Trölladyngja** er den største skjoldvulkanen på Island og er 1&nbsp;468 m høy. Toppen ligger neste 600 m over den omliggende ørkenen og lavafeltet Ódáðahraun.

Fjellet er nesten 10 kilometer i diameter, og skråningen heller 4&ndash;5° på den nedre delen, mens hellingen er på 6&ndash;8° lenger oppe. Det avlange krateret er rundt 1&nbsp;200&ndash;1&nbsp;500 meter langt, 500 meter bredt og rundt 100 meter dypt.

Mesteparten av lavaen har strømmet i en nordlig retning, og en forgrening av strømmene nådde så langt som til dalen Bárðardalur, noe som er en avstand på rundt 100 km.
Douala

**Douala** er en by i Kamerun og hovedstaden i regionen Littoral. Byen ligger ved munningen av elven Wouri. Douala hadde 1&nbsp;884&nbsp;802 innbyggere i 2005. Byen har lenge hatt omtrent like stort folketall som Yaoundé. Lenge var Douala den største byen i Kamerun, men nå er Yaoundé større. Byen har en stor produksjon av kakao, kaffebønner, palmeolje og tømmer. Disse varene blir eksportert via havnen. Douala ble tysk i 1884, og var hovedstaden i Tysk Kamerun fra 1901&ndash;1916. Fra 1940&ndash;1946 var byen hovedstaden i Fransk Kamerun. 

## Transport
Det går jernbanelinjer fra Douala til byene Yaoundé, Ngaoundéré, Kumba og Nkongsamba. Byen har også en internasjonal flyplass, Douala internasjonale lufthavn.

## Vennskapsbyer
*  Strasbourg, Frankrike.
*  Akhisar, Tyrkia.
*  Dakar, Senegal.
*  Newark, USA.
*  Philadelphia, USA.
*  Windhoek, Namibia.

## Eksterne lenker
*
Slaget ved Älgarås

**Slaget ved Älgarås** ble utkjempet ved Älgarås kongsgård i Västergötland den 14. november 1205 mellom tilhengerne av kong Sverker Karlsson den yngre og Knut Erikssons sønner. Bakgrunnen for slaget var striden om den svenske kronen som sverkerne og erikætten hadde drevet i et halvt århundre.

Kong Sverker seiret og tre av Knut Erikssons sønner ble oppgitt å ha blitt drept i slaget. Den fjerde sønnen, Erik Knutsson, greide derimot å komme seg unna og flykte til Norge. Derfra kom han senere tilbake og tok revansj i slaget ved Lena og Gestilren.

Første gang slaget ved Älgarås nevnes i skriftlige kilder skjer i *Chronologia Vetus*, en gang etter 1260-tallet. Det finnes ingen andre omtaler om et slag som skal ha stått ved Älgarås i 1205. En senere omtale fra begynnelsen av 1300-tallet fastsetter tidspunktet til november, antagelig på ganske løst grunnlag, men nevner at kong Eriks sønner stupte i slaget.

Det meste av øvrige opplysninger er av senere dato. I henhold til Johannes Bureus skal Erik under flukten ha fått hjelp av en Fale Bure, en figur som moderne forskning ikke har klart å bekrefte og som betraktes som en oppdiktet figur.

## Referanser


## Eksterne lenker
* Sverkerska och erikska ätterna
Josias von Heeringen

**Josias von Heeringen** (født 9. mars 1850 i Kassel, død 9. oktober 1926 i Berlin) var en tysk offiser. Han ble Preussens krigsminister, og senere general på Vestfronten under første verdenskrig.

## Bakgrunn
### Bakgrunn
Han var sønn av den kurhessiske *Oberhofmarschall* og teaterintendant Josias von Heeringen (1809–1885) og hans hustru Karoline von Starkloff (1817–1871). Hans yngre bror var August von Heeringen (* 26. november 1855 i Kassel; † 29. september 1927 i Berlin) tjenestegjorde senere som høytstående marineoffiser og var sjef dor admiralstabeb.

### Karriere
Josias von Heeringen ble offiser i 1867 og ble hardt skadet i den fransk-prøyssiske krigen 1870-71. Han fikk i 1895 kommandoen over det 117. infanteriregiment, ble generalmajor og avdelingssjef i krigsministeriet i 1898, generalløytnant i 1901, øverstkommanderende for 22. divisjon i 1903 og, med generals grad, øverstkommanderende for 2. armékorps i 1906.

#### Krigsminister
I 1909-13 var han Preussens krigsminister og lyktes i å gjennomføre den store utvidelsen av arméen. 

#### Første verdenskrig
Da første verdenskrig brøt ut i 1914 fikk Heeringen kommandoen over 7. armé, som fikk i oppgave å forsvare Alsace-Lorraine-grensen. I oktober ble Heeringens armékvarter flyttet til den franske fronten og ble der satt inn mellom 1. og 3. armé. 

I august 1916 ble Heeringen forflyttet til kystforsvaret ved Østersjøen. I november 1918 forlot han militæret.

## Referanser


## Litteratur
*
Dandy-Walker syndrom

**Dandy-Walker syndrom** (DWS) eller Dandy-Walker kompleks, er en medfødt malformasjon i hjernen som inkluderer cerebellum (lillehjernen) og de væskefylte områdene rundt.
Dandy-Walker syndrom kommer av en genetisk sporadisk forstyrrelse som opptrer i omtrent 1 av 25000 fødsler, mest hos jenter.
Syndromet er oppkalt etter Walter Dandy og Arthur Earl Walker.
__TOC__
## Karakteristika
De viktigste karakteristika ved dette syndromet er en forstørret fjerde ventrikkel, partiell eller komplett fravær av den cerebellare vermis og cystedannelse nær skallebasis. Hydrocefalus med økte væskefylte rom i hjernen (og økt trykk) kan også oppstå. Syndromet kan utvikle seg raskt eller uoppdaget.

## Symptomer
Symptomene opptrer ofte i tidlig barndom og består i forsinket motorisk utvikling og forstørrelse av hodeskallen. Hos noen barn kan det forekomme symptomer på økt intrakranielt trykk, slik som irritabilitet, kvalme/oppkast og kramper. Også cerebellar dysfunksjon kan gi symptomer som ustøhet, mangel på koordinasjon og nystagmus.

Dandy-Walker syndrom er ofte assosiert med andre lidelser i sentralnervesystemet, blant annet fravær av corpus callosum, som binder sammen de to hjernehalvdelene. Det er også assosiert med malformasjon i hjertet, ansiktet, armer og ben, fingrene og tærne.
Mato Grosso (andre betydninger)

**Mato Grosso** kan vise til:

* Mato Grosso – en delstat i Brasil
* Mato Grosso do Sul – en delstat i Brasil
* Mato Grosso (Paraíba) – en brasiliansk kommune i delstaten Paraíba
Garoua

**Garoua** er by i Kamerun og hovedstaden i regionen Nord. Byen ligger ved bredden av elven Benue og hadde et innbyggertall på 287 586 i 2005, noe som gjør Garoua til Kameruns tredje største by. Den har en elvehavn, en del tekstilindustri og er et viktig handelssenter.
Meurthe (elv)

**Meurthe** er en elv nordøst i Frankrike, og en av sideelvene til Mosel fra høyre. Den har sitt utspring i Vogesene, nær Col de la Schlucht i departementet Vosges. Elven munner ut i Mosel i Pompey nær Nancy. Meurthe er 160,6 km lang.  

Elven har gitt navn til det franske departementet Meurthe-et-Moselle og det tidligere departementet Meurthe.  

Av byer og landsbyer langs Meurthe finner vi: 
* i Vosges: Fraize, Saint-Dié-des-Vosges, Raon-l'Étape
* i Meurthe-et-Moselle: Baccarat, Lunéville og Nancy

Sideelver til Meurthe:
* Fave
* Rabodeau
* Plaine
* Vezouze
* Mortagne
* Sânon

## Referanser


## Eksterne lenker
*
Arlon

**Arlon** (nederlandsk: *Aarlen*, tysk: *Arel*) er en kommune som ligger i provinsen Luxembourg i sydøstre Belgia, der den også er hovedstad. Den 1. januar 2005 hadde Arlon totalt 25&nbsp;986 innbyggere. Kommunens areal er 118,64 km² noe som gir 219,04 innbyggere per kvadratkilometer. Kommunen består av seks delkommuner: Aarlen, Bonnert, Heinsch, Toernich, Guirsch og Autelbas.

I Arlon arrangeres det en årlig festival som hyller byen egne *Maitrank*, en alkoholdrikk laget av hvitvin, cognac og woodruff.

Den belgiske historikeren Godefroid Kurth var født i Arlon i 1847**.**

## Referanser


## Eksterne lenker
*
Kambium

**Kambium** kalles den tynne, grønne, livgivende delen av stammen på et tre eller en busk som befinner seg mellom basten og yteveden. 

Celler fra kambiet blir både til yteved og til bast. Kambiet er i sin helhet et meristem.

Også en lignende del av andre planter kan kalles kambium. 

## Kilder
*
Diskus

**Diskus** kan sikte til:

* Diskuser, en gruppe fisker
* Discus (anatomi), bruskskiver i ledd og i virvelsøylen
* Diskos, en av de fire tradisjonelle kastdisiplinene innen friidrett
* Diskus (plantemorfologi), en type nektarier

* Discobolus («diskoskasteren»), en berømt marmorstatue av Myron]

## Se også
* Disk (peker)
Allyson Felix

**Allyson Felix** (født 1985) er en amerikansk tidligere friidrettsutøver (sprinter).

Hun tok sølvmedaljen på 200 meter i OL 2004 i Athen med tiden 22,18.  Gullmedaljen tok Veronica Campbell fra Jamaica. Felix ble verdensmester på samme distanse i VM 2005 i Helsingfors med tiden 22,16.

I VM 2007 i Osaka vant hun tre gullmedaljer; på 200 meter med tiden 21,81 og med USA på både 4 x 100 meter og 4 x 400 meter.

Hun tok gull i Sommer-OL 2016.

## Personlige rekorder

### Utendørs

### Innendørs

## Referanser


## Eksterne lenker
*
Egil Grandhagen

**Egil Johan Grandhagen** (1947–2020) var en norsk teolog og misjonsleder. Han var generalsekretær i Norsk Luthersk Misjonssamband (NLM) fra 1982 til 2001. 

Grandhagen var cand.theol. fra Menighetsfakultetet i Oslo og hadde også offisersutdannelse fra Forsvaret. Han var assisterende heimesekretær i Norsk Luthersk Misjonssamband (NLM) 1972–1973, styrer på Soltun soldatheim 1973-–1976, assisterende heimesekretær ved hovedkontoret i NLM fra 1976, assisterende generalsekretær fra 1979 og generalsekretær i fra 1982 til 2001. Han var deretter lærer og veileder på Fjellhaug utdanningssenter.

Han skrev bøkene *Du er dyrebar i Herrens øyne* (1996), *Med den kraft Herren gir* (1997), *Oppdraget er ikke fullført* (1999), og en rekke hefter, som *Alle har rett på evangeliet*, *I Kristi sted* og *Det gjelder livet*.

Kjell Grandhagen, sjef for Forsvarets etterretningstjeneste (2010-2016), var hans bror.

Egil Grandhagens liv og virke er beskrevet i en porttrettbok skrevet av Hans Aage Gravaas: "Egil Grandhagen: Visjonær og samlende. Et portrett". Lunde Forlag, Oslo, 2022.

## Referanser
Bolette Gjør

**Bolette Margrethe Gjør**, født **Nissen**, (født 1835, død 1909) var en norsk forfatterinne og støttespiller for norsk luthersk misjonsarbeide.

## Familie
Rikke Nissen var datter av kjøpmann Martinius Nissen (1800-1836) og Ida Susanne Hagerup (1808-1885). Skolepioneren Hartvig Nissen var hennes onkel.

Bolette Gjør var søster av Rikke Nissen, som også var forfatter og tidsskriftsredaktør, og en pionér innen norsk sykepleie.

## Virke

### Tidsskriftsredaktør
Bolette Gjør redigerte det første og største misjonsblad for kvinner på slutten av 1800-tallet, og var den uformelle leder av den store bevegelse av misjonskvinner som støttet Misjonsselskapet. Bladet hun redigerte het *Missionslæsning for kvindeforeninger* og var et tilleggsblad til Norsk Misjonstidende, og hadde et opplag på 8-9 000 på det meste. Det begynte å komme ut allerede i 1884, tre år før Norsk Kvinnesaksforenings blad *[[Nylænde]]* med Gina Krog som redaktør.

Bolette Gjørs innsats betød meget for kvinners stemmerett innen Misjonsselskapet. 

### Forfatter
Som forfatter var Bolette Gjør sammen med andre kvinnelige forfattere som Marie Wexelsen og Hanna Winsnes med på å legge grunnlaget for en egen barnelitteratur. Hun utga sine bøker under pseudonymet **Margrethe**.

Forfatterkollegaen Clara Thue Ebbell ga i 1946 ut biografien *På frammarsj. Bolette Gjør, misjonsvennen*.

## Bibliografi
* *Doktorens Børn : en Børnefortælling* (1884)
* *Anna Helsing : Billeder fra Vækkelsestiden i Femtiaarene* (1884)
* *Doktorens Pleiedatter. En børnefortælling af Margrethe. Med to billeder i træsnit* (1884)
* *Et fattedes : Livsbillede fra Vækkelsestiden i Femtiaarene af Margrethe* (1885)
* *Eigil som aldrig var ræd : en liden fortælling for børn af Margrethe* (1886)
* *Embedsmand og bonde : livsbillede fra vækkelsestiden af Margrethe* (1886)
* *Et Stormveir : Billede fra Vækkelsestiden af Margrethe* (1887)
* *Reidar og hans firbenede venner : en fortælling for børn af Margrethe* (1888)
* *De nykonfirmerte. Et nutidsbillede af Margrethe* (1889)
* *Prestefruen* (1891)
* *Missionsbarnet af Margrethe* (1892)
* *Paa Ligaarden. Fortælling af Margrethe* (1893)
* *Fjeldstuen* (1894)
* *Ny Grund og Juleneget* (1894)

## Biografi
* Clara Thue Ebbell: *På frammarsj. Bolette Gjør, misjonsvennen*, 1946

## Referanser


## Eksterne lenker
* Line Nyhagen Predelli: Missionary Women and Feminism in Norway, 1906-1910
Slaget ved Olustra

**Slaget ved Olustra** er et slag under en svensk borgerkrig i 1229 mellom den mindreårige Erik Eriksson og rådmannen Knut Holmgersson Lange («Knut Långe»).

Ifølge Erikskrøniken hadde Knut Holmgersson et stort antall av stormennene på sin side under opprøret mot kongemakten og slaget. Med støtte fra stormannsslekten *folkungene* som eide store ressurser i felles sak fordelt over det svenske landet med hovedvekten på Västergötland og Uppland gjorde rådmannen opprør mot kongen som hadde sin maktbase i Östergötland. Opprøret kan kanskje  i grove trekk betraktes som en krig mellom Svealand og Östergötland.

Opprørerne vant ved Olustra som etter krønikerne er navngitt som *Olustrum*, men det er strid om hvor den aktuelle slagmarken lå. Den sterkeste kandidaten av flere er Ostra mellom Eskiltuna og Strängnäs i Södermanland.

Etter slaget flyktet Erik Eriksson til Danmark der hans morbror Valdemar Seier var konge. Knut Holmgersson som nedstammet fra Erik den hellige i den erikska ætten, ble kronet til konge i 1231 tross motstand fra biskopene som anså kongen på landsflyktigheten som Sveriges rettmessige konge og opprørslederen som en *[[usurpator]]*. De lavere delene av den svenske kirken var imidtertid på Knut Långes side mot biskopene.

Hvordan Knut Långe opphørte å være svensk konge er uklart, Erik Eriksson dro tilbake til Sverige allerede i 1232 og to år senere var Knut Långe død.

## Kilder
* Mats Adolfsson Svenska uppror Bind 1: När borgarna brann Forntiden-1499 2007 ISBN 978-91-27-02631-5
Wolffs Telegraphisches Bureau

**Wolffs Telegraphisches Bureau** (**W.T.B.**) var et av Europas eldste nyhetsbyråer, og ble grunnlagt av Bernhard Wolff i 1849. Wolff var også grunnlegger av avisen *[[National-Zeitung]]* og av Norsk Telegrambyrå.

Selskapet samarbeidet fra 1870 med britiske Reuters og franske Havas. Før første verdenskrig var Wolffs et av de største nyhetsbyråene i verden, og hadde kontorer og representanter i alle verdenshjørner.

Selskapet ble nasjonalisert i 1934 og gikk sammen med Telegraphen-Union (som tidligere hørte til Hugenberg-konsernet) inn i det statlige Deutsches Nachrichtenbüro.
Kjernefamilie

En **kjernefamilie** er en sosial institusjon der ektefellerelasjonen (eller det hetero-/homofile parforholdet) danner institusjonens kjerne, som andre sosiale og/eller biologiske relasjoner springer ut fra. Den allmenne bruken av ordet henspiller ofte på par av motsatt kjønn som bor sammen med felles biologiske barn og/eller sammen særkullsbarn og adoptivbarn i ulike kombinasjoner.

I sosiologien og familiesosiologien knyttes gjerne begrepet til den parsonianske og funksjonalistiske teoritradisjonen som vokste fram på 1950- og 1960-tallet. Innenfor denne sammenhengen ble kjernefamilien forstått som en institusjon bestående av et komplementært rollesett hvor kvinner og menn hadde ulike funksjoner å fylle. Kvinnen var familiens ulønnede hus- og omsorgsarbeider, mens mannen var familiens forsørger og representant utad. Denne familieforståelsen ble gjenstand for massiv kritikk fram feministiske forskere på 1970- og 1980-tallet fordi den tilslørte de ulike økonomiske og politiske maktforholdene mellom kvinner og menn i familien.
## Referanser
Matthew Emmons

**Matthew D. «Matt» Emmons** (født 5. april 1981 i Mount Holly, New Jersey) er en amerikansk sportsskytter. Han hadde suksess allerede som junior, og er en av verdensrekordholderne på 50 m rifle, tre stillinger. Han vant ISSF-verdenscupfinalen både i 2002, 2004, 2007, 2008, 2009 og 2015 i denne øvelsen.

I de store mesterskapene har han derimot hatt suksess i 50 m rifle, liggende stilling. Han vant både ISSF-VM i Lahtis i 2002 og olympisk gull under Sommer-OL 2004 i Athen i denne øvelsen. Under OL var han nære på å vinne en historisk dobbeltseier, men i 50 m rifle, tre stillinger skjøt han det siste skuddet sitt i feil skive og ble nummer 8.

I Sommer-OL 2008 i Beijing vant han sølv i 50 m rifle og fikk fjerdeplass 50 m rifle helmatch. Emmons ledet før det siste skuddet i finalen, men skjøt en 4,4 på det siste skuddet.

Han ble 30. juni 2007 gift med den tsjekkiske sportsskytteren Kateřina Emmons i Plzeň. De møttes under Sommer-OL 2004 i Athen.

Under Sommer-OL 2012 i London ble han nr. 35 i 10 m luftrifle på åpningsdagen. I 50 m rifle, helmatch, var han igjen i finalen, og lå an til sølvmedalje helt til siste skudd da han skjøt en 7,6, noe som gjorde at Sør-Koreas Kim gikk forbi og tok sølvet, og Emmons endte på bronseplass.

## Referanser




## Eksterne lenker
* 
*  Profil på www.TeamUSA.org
*  Profil på www.USAshooting.org
*  Profil på London2012.com
*  Profil på BBC Sport Olympics 2012
*  Profil på Sports.Yahoo.com under Sommer-OL 2012
*  Profil på www.NBColympics.com
Gregor XIV

**Gregor XIV**, (født som ***Niccolò Sfondrati*** i Somma i hertugdømmet Milano, 11. februar 1535, død 15. oktober 1591 i Roma), var pave fra 1590 til sin død.

## Liv og virke
Nicollò Sfondrati studerte i Perugia og Padova. Han ble biskop av Cremona i 1560. Han tok del i konsiliet av Trentino. Han ble utnevnt kardinal av pave Gregor XIII, med *[[Santa Cecilia in Trastevere|Santa Cecilia]]* som tittelkirke.

Han ble valgt som ny pave den 5. desember 1590 etter to måneder konklave. Han utnevnte fem nye kardinaler under pontifikatet sitt, blant annet sin nevø Paolo Camillo Sfondrati og Ottavio Acquaviva d'Aragona.
## Episkopalgenealogi
Hans episkopalgenealogi er:
* Erkebiskop Filippo Archinto (1500-1558)
* Pave Pius IV (1499-1565) *bispeviet 1546
* Kardinal Giovanni Antonio Serbelloni (1519-1591) *1557
* Kardinal Carlo Borromeo (1538-1584) *1563
* *Pave Gregor XIV* (1535-1591) *1564

## Referanser


## Eksterne lenker
* Biografi på The Cardinals of the Holy Roman Church
Slaget ved Sparrsätra

**Slaget ved Sparrsätra** i 1247 fant antagelig sted mellom Heby og Enköping i Uppland under det andre folkungeopprøret mot kong Erik Eriksson og Birger Magnusson.

Folkungerne ble ledet av tronpretendenten Holmger Knutsson (ca 1220-48), sønn til kong Knut den lange.

Etter Knut den langes død i 1234, kom kong Erik tilbake på tronen, men den virkelige makten lå hos jarlen Ulf Fase, som imidlertid ble sagt å ha stått på folkungernes side i slaget ved Sparrsätra 1247, der folkungerne ble nedkjempet av kong Eriks og Birger Magnussons styrker. Trolig falt Ulf Fase i slaget eller ble henrettet på kongens ordre like etter. Birger Magnusson - angivelig Ulf Fases egen fetter - overtok embetet hans, kalte seg deretter «Birger jarl», og var frem til sin død i 1266 Sveriges egentlige regent.

Folkungerne stod i spissen for en stor upplandsk hær av stormenn og bønder, og ble nedkjempet av kongens hær med hans nærmeste menn, deriblant Birger Magnusson. Med dette var motstanden mot kongens sentralstyre og skatter knust. I Skänninge-annalene fra omkring 1290 het det om året 1247: «*Detta året förlorade Upplands allmoge vid Sparrsätra segeren og sin frihet, och man pålade dem spannskatt, skeppsvist och flere bördor*». Befolkningen kunne da pålegges skatter og avgifter av kongemakten igjen, men det er uvisst om disse faktisk ble betalt. 

Etter slaget ved Sparrsätra flyktet tronpretendenten Holmger Knutsson nordover til Gästrikland, men ble tatt til fange av kong Erik den lespende i Gästrikland som var nesten lovløst på denne tiden. Kongens rådmann Birger Magnusson hadde ikke annet valg enn å henrette opprøreren - som dessuten var etterkommer etter Erik den hellige og dermed hadde et visst krav på den svenske tronen. 

Ettersom Holmger i rett nedadstigende linje var en ætling av den hellige kong Erik, og ble opplevd som martyr for en rettferdig sak, betraktet folk ham som en helgen og valfartet til hans grav i Skoklosters kirke.

## Referanser
Alegrete do Piauí

**Alegrete do Piauí** er en kommune i delstaten Piauí i nordøstregionen av Brasil.

## Referanser


## Eksterne lenker
*
Bernhard Wolff

**Bernhard Wolff** (født 3. mars 1811 i Berlin, død 11. mai 1879 i Berlin) var en tysk pressemann og avisforlegger.

Han grunnla avisen *[[National-Zeitung]]* (1848) og nyhetsbyrået Wolffs Telegraphisches Bureau (1849) i Berlin. Wolffs var Europas første nyhetsbyrå. Wolff grunnla også Norsk Telegrambyrå (NTB), som en norsk avlegger av Wolffs. I 1870 inngikk Wolffs en kartellavtale med Reuters, som innebar at Reuters holdt seg borte fra det tyske nyhetsmarkedet. Wolff ble eier av *National-Zeitung* i 1850 og ledet avisen til sin død. Fra grunnleggelsen til 1871 ledet han også nyhetsbyrået Wolffs.

Wolff var sønn av bankier og tilhørte en jødisk familie.

## Referanser
GP Ouest-France 2007

**[[GP Ouest-France]] 2007** ble avholdt den 2. september i og rundt den franske landsbyen Plouay i Bretagne. Rittet bestod av en 19,1 kilometer lang rundstrekning med tribuner på sidene, som ble kjørt flere ganger.

Thomas Voeckler vant rittet etter et solobrudd vel to km før mål. Hushovd vant spurten i hovedfeltet – 50 meter bak Voeckler.

## Plouay, 226 km
02-09-2007
Alto Longá

**Alto Longá** er en kommune i delstaten Piauí i nordøstregionen av Brasil.

## Lokalisering

## Referanser

## Eksterne lenker
*
Doping (halvledere)

**Doping**, eller **dotering**, brukes ved produksjon av halvledere i elektronikkomponenter som transistorer og integrerte kretser. Doping er en prosess hvor meget rene halvledere tilsettes kontrollerte mengder «urenheter» av andre stoffer (doteringsstoffer), som opptar plass i krystallstrukturen. Doteringsstoffet og mengden velges ut ifra type halvledermateriale og ønskede egenskaper. Et doteringsstoff som tilfører flere elektroner i strukturen på grunn av løst bundne valenselektroner kalles en donor, mens et stoff som fanger inn elektroner og danner «hull» er en akseptor. Ekstra elektroner gir negativ ladningsmobilitet og kalles en n-type halvleder. Elektroner er majoritetsbærere og hull minoritetsbærere i n-type halvledere. Overskudd på hull gir positiv ladningsmobilitet og kalles en p-type halvleder. I p-type halvledere er hull majoritetsbærere og elektroner minoritetsbærere.

For halvledere i gruppe 14 som silisium og germanium, med fire valenselektroner, vil doping med gruppe 13 (Borgruppen), med tre valenselektroner (som bor) være akseptorer og gi opphav til hull, mens doping med gruppe 15 (Nitrogengruppen) med fem valenselektroner (for eksempel arsen) være donorer og gi frie elektroner.

Noen ikke-elementale halvledere som GaAs kan dopes med ett doteringsstoff som skaper to forskjellige ladninger. Et eksempel på dette er GaAs PN-overganger hvor Si erstatter Ga på N-siden og As på P-siden.

Antallet doteringsatomer som er nødvendig for å skape frie ladningsbærere (altså hull eller elektroner) er meget lite. Etter antallet doteringatomer er dopingen lett (ca. 1 doteringsatom pr 100 000 000 halvlederatomer) til tung (1 pr 10 000). Når dopingen er så høy at halvlederen oppfører seg mer som et normalt ledende materiale kalles materialet *degenerert*.

Man kan tilsette doteringsstoffere allerede når halvlederkrystallet vokser for å gi materialet en uniform startkarakteristikk. For å danne transistorer og andre halvlederelementer forandres lokale områder med tilsetning av nye doteringsstoffer ved diffusjon (belegg som avsettes på overflaten og diffunderer inn i halvlederen) eller ionisk implantasjon (bestråling med ioner). Områdene kontrolleres ved maskering med fotolitografi.

## Referanser
Kjøretøyforskriften

**Kjøretøyforskriften**, eller *Forskrift om tekniske krav og godkjenning av kjøretøy, deler og utstyr (kjøretøyforskriften)*, er hjemlet i vegtrafikkloven.

Forskriften gjelder kjøretøy som har blitt registrert første gang i Norge etter 1. januar 1995. Forskriften setter blant annet krav til utstyr som skal finnes i og på kjøretøy. Den regulerer også slike ting som støy og avgasser.

Forskriften har 50 kapitler og endres flere ganger i året.

## Eksterne lenker
* Kjøretøyforskriften på Lovdata